10 000 nuwe gevalle teen einde van week verwag | Maroela Media
'n Epidemioloog voorspel dat Suid-Afrika teen die einde van die week reeds meer as 10 000 nuwe Covid-19-gevalle per dag gaan aanmeld.
Prof. Salim Abdool Karim, voormalige voorsitter van die ministeriële advieskomitee oor Covid-19, het Maandag gewaarsku dat die nuwe Omikron-variant waarskynlik 'n styging in Suid-Afrika se koronavirusgevalle tot gevolg sal hê.
Nuwe gevalle kan moontlik teen die einde van die week verdriedubbel, glo Karim.
"Ons kan verwag dat oordraagbaarheid waarskynlik hoër gaan wees en daarom kan ons vinniger meer gevalle sien.
"Ek verwag dat ons teen die einde van die week die kerf van meer as 10 000 gevalle per dag gaan verbysteek en binne die volgende twee tot drie weke druk op hospitale gaan sien."
Maroela Media het vroeër vandag berig altesame 2 858 nuwe Covid-19-gevalle is teen Maandag in Suid-Afrika aangemeld. Dit is 'n beduidende toename van die minder as 300 nuwe gevalle wat twee weke gelede aangemeld is.
Die positiwiteitskoers het ook van 1% tot byna 10% binne twee weke gestyg.
Dr. Joe Phaahla, minister van gesondheid, het egter vanoggend gesê Suid-Afrikaners hoef nie angstig oor die nuwe Omikron-variant, óf 'n moontlike vierde vlaag van die pandemie te wees nie.
Die minister en ander kenners sê die land het die afgelope 20 maande reeds drie golwe agter die rug en meen Suid-Afrikaners gaan hulle nie deur 'n vierde vlaag laat onderkry nie.
Phaahla het die versekering gegee dat die land se gesondheidstelsel voorbereid is op 'n volgende vlaag en het 'n beroep op mense gedoen om hulself te beskerm deur die nodige veiligheidsmaatreëls na te kom.
Gee al die stats, hoeveel van daardie gevalle het in die hospitaal beland en hoeveel het gesterf. Die virus is dalk meer aansteeklik maar minder dodelik
Wat sien ek mis? Soos ek verstaan is die eerste Omnikron al in September opgetel.
Die kommentaar by enige Covid verwante artikel is erg voorspelbaar :D
Kommerwekkend dat grleerdes soveel vrees probeer implant Inentings is net so effektief soos die virus se verdwyning en huidiglik is dit oor en oor bewys dat dit nie gou gaan gebeur nie – wanneer kom die volgende variant en wat is sy naam
Is dit nodig dat geleerdes soveel paniek saai
Die inenting is net so effektief soos die verdwyning van die virus en dit is oor en oor bewys gaan nie gou gebeur nie
Met sulke voorspelde akkuraatheid, wanneer kan ons die volgende variant verwag en wat gaan sy naam wees